Sidste år samlede Fortuna Hjørrings liga-spillere 30.000 kroner ind til Kræftens Bekæmpelses "Støt brysterne". Og det beløb håber spillerne at overgå i år. Når holdet lørdag møder FC Nordsjælland bliver det i pink "Støt Brysterne"-trøjer. Trøjerne er allerede nu på auktion på klubbens Facebook-side, og her kan man byde på trøjerne indtil fredag klokken 17. Derefter åbnes der for bud igen under selve kampen på lørdag indtil 15 minutter før kampen fløjtes af. Ud over salg af spillertrøjer, vil der også være mulighed for at donere et beløb for hvert mål der bliver scoret, ligesom Dana Cup giver 1.000 kroner per mål der bliver scoret i kampen. Kampen bliver fløjtet i gang klokken 15 på Nord Energi Arena i Hjørring.

Opsummering:
Lørdag løber spillerne på banen i en helt særligt trøje, der bortauktioneres til fordel for "Støt brysterne"-kampagnen.